Diari Oficial de la Generalitat Valenciana


Sumari del DOGV 3073, del 08-09-1997 (1997/10601)

DECRET 214/1997, de 30 de juliol, del Govern Valencià, pel qual s'acorda la reversió a l'Ajuntament de Gandia, de l'immoble de 3.533 m2, situat en l'avinguda del Mar d'aquesta població.
-----------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/07/30/214/dof/vci/html**

### Dades del document

Número de DOGV
:   3073

Data del DOGV
:   08-09-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10830


Data del document
:   30-07-1997

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 214/1997, de 30 de juliol, del Govern Valencià, pel qual s'acorda la reversió a l'Ajuntament de Gandia, de l'immoble de 3.533 m2, situat en l'avinguda del Mar d'aquesta població. [  
Mitjançant escriptura pública de data 27 de desembre de 1995, atorgada davant el notari de València, Sr. Claudio Reig Verdú, l'Ajuntament de Gandia va cedir a la Generalitat Valenciana el solar de 3.533 m2, situat en l'avinguda del Mar d'aquesta població, amb la condició que s'hi contruís un centre de formació professional ocupacional i residència de disminuïts psíquics.  
L'immoble assenyalat consta en l'Inventari General de Béns i Drets de la Generalitat Valenciana amb el número A02/46/131/0020, amb la qualificació jurídica de bé patrimonial i inscrit en el Registre de la Propietat de Gandia un al tom 1.662, llibre 890, foli 187, finca núm. 65.518.  
La Conselleria de Treball i Afers Socials, actualment de Benestar Social, informa que, en estar cobertes les necessitats en la zona de centres de discapacitats, no és necessari l'immoble per als fins de la cessió i proposa la reversió a l'Ajuntament de Gandia.  
La corporació local esmentada, mitjançant acord plenari adoptat el dia 13 de febrer de 1997 y considerant que l'immoble no es destinarà a la finalitat per a la qual fou cedit, sol·licita la reversió al patrimoni municipal.  
D'acord amb el que disposa l'article 22 de la Llei 3/1986, de 24 de octubre, de Patrimoni de la Generalitat Valenciana, el qual sensu contrario, estableix la competència del Govern Valencià per a autoritzar la reversió de béns cedits per incompliment dels fins de la cessió, a proposta del conseller d'Economia, Hisenda i Administració Pública, y amb la deliberació prèvia del Govern Valencià en la reunió del dia 30 de juliol de 1997,  
DECRETE  
Article 1  
Autoritzar la reversió a l'Ajuntament de Gandia, del solar de 3.533 m2, situat en l'avinguda del Mar d'aquesta població.  
Article 2  
Donar de baixa en l'Inventari General de Béns i Drets de la Generalitat Valenciana, on consta amb el número A02/46/131/0020 el dret de propietat que es tenia sobre l'immoble.  
DISPOSICIÓ FINAL  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.  
València, 30 de juliol de 1997.  
El president de la Generalitat Valenciana,  
EDUARDO ZAPLANA HERNÁNDEZ-SORO  
El conseller d'Economia, Hisenda i Administració Pública,  
JOSÉ LUIS OLIVAS MARTÍNEZ


Còpia Permalink ELI